Deltakarlanda i Fotball-VM 1954
**Verdsmeisterskapen i fotball 1954** vart avvikla i seks byar i Sveits i tida frå 16. juni til 6. juli 1954. Vest-Tyskland vart verdsmeister etter å ha vunne med 3-2 over favorittane Ungarn i finalen.

16 land deltok i meisterskapen, fordelt på fire innleiingsgrupper. I gruppespelet vart det ikkje spelt meir enn fire kampar, då dei to høgst rangerte laga slapp å møte einannan (og dermed også dei to lågast rangerte laga). Lag med lik poengsum etter gruppespelet møttest til omkamp før ein vart klart for kvartfinalane. Brasil, Ungarn, Uruguay og England vart gruppevinnarar. Også Jugoslavia, Austerrike, Vest-Tyskland og Sveits tok seg vidare, dei to siste etter omkampar.

I kvartfinalane vann Austerrike med 7-5 over Sveits. Uruguay, Vest-Tyskland og Ungarn gjekk alle til semifinalane etter tomålssigrar. Vest-Tyskland feia Austerrike av bana med 6-1 i semifinalen i Basel, medan oppgjeret mellom Uruguay og Ungarn i Lausanne vart jamnt. Fyrst etter to mål av Sándor Kocsis i 2. ekstraomgang var Ungarn klar for finalen. Han vart elles toppskårar i turneringa med sine rekordmange 11 nettkjenningar. Bronsefinalen i Zürich 3. juli enda med siger 3-1 til Austerrike over Uruguay.

Gruppespelet
------------

### Gruppe 1

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 |  Brasil | 2 | 1 | 1 | 0 | 6–1 | 5 | **3**  |
| 2 |  Den sosialistiske føderale republikken Jugoslavia | 2 | 1 | 1 | 0 | 3–1 | 2 | **3**  |
| 3 |  Frankrike | 2 | 1 | 0 | 1 | 3–3 | 0 | **2**  |
| 4 |  Mexico | 2 | 0 | 0 | 2 | 2–8 | −6 |  **0**  |

* Brasil vann gruppa føre Jugoslavia på loddtrekjing<noinclude>

### Gruppe 2

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 |  Ungarn | 2 | 2 | 0 | 0 | 17 –3 | 14 | **4**  |
| 2 |  Tyskland | 2 | 1 | 0 | 1 | 7–9 | −2 | **2**  |
| 3 |  Tyrkia | 2 | 1 | 0 | 1 | 8 –4 | 4 | **2**  |
| 4 |  Sør-Korea | 2 | 0 | 0 | 2 | 0 –16 | −16 | **0**  |

<noinclude>

* Vest-Tyskland kom på andreplass i gruppa ette omkamp mot Tyrkia<noinclude>

### Gruppe 3

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 |  Uruguay | 2 | 2 | 0 | 0 | 9 –0 | 9 | **4**  |
| 2 |  Austerrike | 2 | 2 | 0 | 0 | 6 –0 | 6 | **4**  |
| 3 |  Tsjekkoslovakia | 2 | 0 | 0 | 2 | 0 –7 | −7 | **0**  |
| 4 |  Skottland | 2 | 0 | 0 | 2 | 0 –8 | −8 | **0**  |

<noinclude>

* Uruguay vann grupppa føre Austerrike på loddtrekking<noinclude>

### Gruppe 4

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 |  England | 2 | 1 | 1 | 0 | 6 –4 | 2 | **3**  |
| 2 |  Sveits | 2 | 1 | 0 | 1 | 2–3 | −1 | **2**  |
| 3 |  Italia | 2 | 1 | 0 | 1 | 5 –3 | 2 | **2**  |
| 4 |  Belgia | 2 | 0 | 1 | 1 | 5 –8 | −3 | **1**  |

<noinclude>

* Sveits kom på andreplass i gruppa etter omkamp mot Italia<noinclude>

Lagoppstillingane i VM-finalen 1954

Finalen
-------

Finalen mellom Ungarn og Vest-Tyskland den 6. juli 1954 vart sett av 60 000 tilskodarar på Wankdorf stadion i Bern. Ungarn var store favorittar då laget i gruppespelet hadde slått nettopp Vest-Tyskland med 8-3 og ungararane elles ikkje hadde tapt på 31 kampar. Og allereie etter åtte minuttars spel leia Ungarn 2-0 gjennom skåringar av Ferenc Puskás og Zoltán Czibor. Men vesttyskarane kom snøgt tilbake og både reduserte og utlikna dei neste ti minuttane av kampen, ved høvesvis Max Morlock og Helmut Rahn. Sidan kom ikkje fleire mål før Rahn skåra sigersmålet i det 84. minutt. Dermed var det som i Tyskland vart kjent som «Das Wunder von Bern» («Miraklet i Bern») eit faktum. Triumfen var den fyrste til eit tysk fotballandslag i ei internasjonal storturnering.

**Vest-Tyskland** sitt vinnarlag bestod av: Toni Turek, Werner Kohlmeyer, Horst Eckel, Josef Posipal, Karl Mai, Werner Liebrich, Helmut Rahn, Max Morlock, Ottmar Walter, Fritz Walter og Hans Schäfer.

**Ungarn** stilte med: Gyula Grosics, Jenő Buzánszky, Gyula Lóránt, Mihály Lantos, József Bozsik, József Zakariás, Sándor Kocsis, Nándor Hidegkuti, Ferenc Puskás, Zoltán Czibor og Mihály Tóth.

William Ling frå England dømde kampen.

Kjelder
-------

* *Denne artikkelen bygger på «Fußball-Weltmeisterschaft 1954» frå Wikipedia på tysk, den 5. juni 2016.*


| * v
* d
* e
Verdsmeisterskapen i fotball |
| --- |
| Menn | Uruguay 1930**·** Italia 1934**·** Frankrike 1938**·** Brasil 1950**·** Sveits 1954**·** Sverige 1958**·** Chile 1962**·** England 1966**·** Mexico 1970**·** Vest-Tyskland 1974**·** Argentina 1978**·** Spania 1982**·** Mexico 1986**·** Italia 1990**·** USA 1994**·** Frankrike 1998**·** Sør-Korea/Japan 2002**·** Tyskland 2006**·** Sør-Afrika 2010**·** Brasil 2014**·** Russland 2018**·** *Qatar 2022***·** *Canada/Mexico/USA 2026* |
| Kvinner | Kina 1991**·** Sverige 1995**·** USA 1999**·** USA 2003**·** Kina 2007**·** Tyskland 2011**·** Canada 2015**·** Frankrike 2019**·** *Australia/New Zealand 2023* |


|  |  |
| --- | --- |
| Autoritetsdata | 
* VIAF
* GND

 |